Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 19437

d) Ha a PNLTM zajterjedési pálya mentén a 3150 Hz egyharmad oktávsávban a légköri elnyelési együttható ±0,5 dB/100 m-et meghaladó mértékben változik a felszín felett 10 m magasságban végrehajtott meteorológia mérésekből származó elnyelési együttható értékéhez képest, akkor a légkör "réteges" metszeteit kell alkalmazni az egyenértékes, súlyozott hangterjedés mindegyik egyharmad oktávsávos tartományra vonatkozó kiszámításához, minden egyharmad oktávsávban elegendő metszetet használva a bizonyítványt kiállító hatóság követelményeinek kielégítésére; ha nincs szükség többszörös rétegezésre, minden egyharmad oktávsávban egyenértékű hangcsillapodást kell megállapítani a következők szerint: átlagolni kell minden ilyen oktávsávnak a föld felett 10 m (33 láb) feletti sávon és a vizsgálati repülőgép repülési szintjén minden egyes mérés PNLTM időpontjában fennálló légköri elnyelési együtthatóját.

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes